Йордан Радичков - Църковно настоятелство\nПо старото административно делене ние спадахме към Врачанска област, обаче по верско разпределение ни бяха приобщили към тази епархия вероятно поради планинския характер на земята ни. От всички съседи само ние нямахме църква, имаше малко църковен имотец, църковното настоятелство го даваше под аренда с надеждата, че ще се посъберат пари и най-после и ние ще можем да издигнем църква в селцето. Но от арендата много малко се събираше, затова по-висшите църковни власти отпуснаха една сума, за да се направи и при нас църква. Тази сума бе предадена на църковното настоятелство, църковното настоятелство притури към нея и събраното от арендата и като направи сметка, реши, че парата ще стигне за една църква.\nРаботна ръка при нас се намираше много, във всяка втора къща имаше майстор зидар, а и много тухлари имахме. Тухларите се запретнаха, за едно лято направиха тухлите, иззидаха ги за печене, замазаха добре камашелата и докато печаха тухлите, каруцари докараха вар от варниците и изгасиха варта, за да може да преседи през зимата, та да узрее и да стане хубава за зидария и за мазилка. Църковното настоятелство щъкаше навсякъде, пазареше камък за зидарията, оглеждаше гора, необходима за покрива, следеше да не се отклони някоя каруца с негасена вар, преговаряше с дърводелци за дограмата, плюнчеше молив, пресмяташе по три пъти, преди да рече: "Да!" - и гледаше всячески, ако може, да отбие от цената. Нашите също плюнчеха моливите, по пет пъти пресмятаха и гледаха, ако може, нещо да се притури към цената.\nДокато запролетее, всичко бе спазарено, половината село се струпа да работи на църквата, другата половина плъпна по полска работа. В ония години не се търсеха много строителни работници, тъй че нашите благославяха църковното настоятелство, дето ги спазари да направят църквата, а от своя страна църковното настоятелство пък беше доволно, че намери евтина работна ръка и че ще има църква, на която да бъде настойник.\nВ първите седмици работата тръгна много бързо, каменната зидария излезе над земята, подир камъка дойде ред на тухлите и майсторите почнаха да правят засечките за прозорци. Туриха първото клепе, продължиха да зидат нагоре, стигнаха до второто клепе, подир него щяха да свиват сводовете на прозорците. Но щом туриха второто клепе, се случи едно събитие, което за известно време внесе объркване не само сред зидарите, но и сред църковното настоятелство.\nСтана дума за клепе, та искам да поясня неговото значение, преди да мина по-нататък към самата история. За да могат касите на прозорците да бъдат заковани, по време на зидарията се поставят от двете страни дървени трупи във формата на буква Т, наричани от зидарите клепета. Както казах, зидарите бяха вече поставили вторите клепета, оставаше само да почнат да свиват сводовете, но една нощ нещо премина над строежа и развали зидарията чак до засечките за прозорци. На сутринта майсторите намериха купища тухли и тук-там в купищата по някое клепе. По-чевръстите веднага отидоха да повикат църковното настоятелство, настоятелството пристигна, огледа разрушеното и най-старият от настоятелите каза, че мястото вероятно е прокълнато, затова строежът е разрушен през нощта.По-младите настоятели не се съгласиха с прокълнатото място, майсторите продължиха да зидат, стигнаха пак до второто клепе, но не щеш ли, през нощта строежът пак се събори.\nЦърковното настоятелство се събра да умува какво да предприеме по-нататък, зидарите също умуваха, но и ръцете им не спираха да работят, тъй че до края на деня бая зидария вдигнаха. През нощта пак нещо беше дошло и бе съборило иззиданото през деня.\nТогава църковното настоятелство заговори, че имало подобни случаи на не знам кой си мост, сводовете му все падали докато накрая майсторите се видели принудени да вградят сянката на някакъв човек. Щом вградили сянката му, мостът престанал да се събаря. Вероятно и при нашата църква е така, мястото е прокълнато, дяволът идва нощем и разваля зидарията, независимо че темелът е прекръстен и че му правиха специален водосвет, когато започна строежът. Настоятелството се обърна към зидарите с молба те самите да решат каква сянка да вградят в зидарията. Старите зидари казаха, че според както били чували, най-напред трябва да се разбере какво е необходимо да се вгради. Ако нощем се чува човешки глас, трябва човешка сняка да се вгради, ако се чува рев на магаре, магарешка сянка, а ако проблейва овца, ще вградят сянката на овца.\nЗа целта църковното настоятелство спазари нощен патрул, патрулираха по двама души и в първите дни нощният патрул въпреки напрегнатото внимание не чул нищо освен шум от събаряне на зидария. От настоятелството почнаха да идват доброволци, патрулираха безплатно, будуваха по цяла нощ и когато сутрин ги хванеше кучешка дрямка, чуваха как се събаря зидария, скачаха и виждаха, че всичко, иззидано през деня, е съборено. Седмица ли, две ли, не помня, продължи тая история. Парите на църковното настоятелство почнаха да се привършват и страх обхвана всички, че няма да успеят да покрият църквата. Старите зидари успокояват настоятелството, че каквото и да се случи, църквата ще бъде покрита. Един от зидарите сам поиска да дежури няколко нощи. За да не заспи, от двете страни на църквата запали огньове, поддържаше ги непрекъснато през цялата нощ, тичаше ту при единия ту при другия огън и сутринта всички бяха безкрайно изненадани, когато видяха, че зидарията си стои цяла-целеничка чак до вторите клепета. "Какво излезе?" - попита настоятелството, а зидарят им казал, че чул през нощта петел да пее и според него трябва да отмерят сянката на петел и да я зазидат в стените.\nПрез деня, подпомогнати от църковното настоятелство, неколцина зидари успяха да премерят сянката на един петел, зазидаха мярката в тухлените стени, работата продължи чевръсто до вечерта и вечерта сводовете на прозорците бяха завършени. По-нагоре зидарията тръгна леко, стигна се до покрива, скроиха го хубаво, покриха всичко с марсилска керемида, наричана по нашия край цигла, туриха кръст и църквата застана гола-голеничка пред цялото селце. Тепърва трябваше да се измаже, да се изпише, да се изпълни цялата със светии и с грешници, с четиридесетте мъченици, с рая, с ада и всичко там, каквото е необходимо за една църква. Дотук всико добре, обаче се оказа, че докато нашите открият гласа на петел и докато зазидат сянката му, за да скрепят стените на църквата, църковното настоятелство е останало без пари, защото е платило два пъти повече надници на работниците.\nТака и до ден днешен църквата в моето селце си остана недовършена, а църковното настоятелсво продължи да управлява малкото имотец, като вземаше от него съвсем сиромашка аренда. Едва по-късно се изясни, че никаква нечиста сила не е разтуряла зидарията, ами че това са го правили нашите хора, тъй като в ония години намирали мъчно работа. Църковнота настоятелство също знаело много добре кой събаря зидарията, но се хванало за поверието и за вграждането на сянката, защото се надявало, че по тоя начин народът ще стане по-набожен. Пък то как може един народ да стане по-набожен, когато през деня зида църквата, а през нощта руши зидарията?


Три олимпийски легенди за лидерството и успеха - Интервюта - econ.bg\nТри олимпийски легенди за лидерството и успеха 0\nЙордан Йовчев, Екатерина Дафовска и Румяна Нейкова пред Econ.bg\nСнимки: Булфото. Колаж: Econ.bg\nИндийска фирма търси 600 български ИТ специалисти\nМного паралели могат да се направят между поведението на спортистите и това на лидерите, без значение в коя област - дали ще се занимавате със земеделие или сте финансист, качествата, които спортистите развиват, биха ви помогнали да се справяте с трудните моменти и да балансирате работата си с подходяща почивка.\nТова беше и поводът да разговаряме с трима български спортисти, които са изключително обичани от всички нас и са истински легенди в своите области - гимнастика Йордан Йовчев, биатлонистката Екатерина Дафовска и гребкинята Румяна Нейкова (на снимката горе отляво надясно). Те бяха лектори в един от панелите на форум на IBM под наслов "Smarter Future Forum", провел се на 17 октомври в София. И тримата са печелили златни медали от най-значимите спортни състезания на планетата, включително и от Олимпийски игри.\nЕкатерина Дафовска е българска биатлонистка родена на 28 ноември 1975 г. в родопския град Чепеларе, Смолянска област. Тя е най-успялата българска биатлонистка. В кариерата си има олимпийска титла, европейска титла, както и два бронзови медала от световни първенства. Екатерина печели първия и единствен златен медал за България от Зимни олимпиади – в Нагано през февруари 1998 г. в дисциплината 15 километра индивидуално. До този момент България има само бронзово отличие, спечелено от Иван Лебанов на провелите се в Лейк Плесид Зимни олимпийски игри от 1980 г. Успех без аналог в историята на българския спорт.\nРумяна Нейкова е родена на 6 април 1973 г. в град София. Първият й успех идва през 1989 г. като е световна вицешампионка за девойки в гребането, а през следващата година става световна шампионка за девойки. На летните олимпийски игри в Сидни остава втора, след беларускинята Екатерина Карстен, като победителката е била определена след фото-финиш. През 2002 г. и 2003 г. печели златни медали от световните първенства в Севиля и Милано и стана единствената българка с два златни медала от световни първенства по гребане. На първенството от 2002 поставя нов световен рекорд на скиф от 7:07 минути. На олимпийските игри в Атина остава трета, след германката Катрин Рутшов-Стомпоровски и Екатерина Карстен. На световното първенство през 2005 г. в Гифу, (Япония), Румяна Нейкова и Миглена Маркова печелят сребърни медали на двойка-скул. На световното първенство в Мюнхен, през 2007 г., печели сребърен медал. Месец по-късно спечелва титлата на Европейското първенство в Познан. На петата си олимпиада, летните олимпийски игри в Пекин, е олимпийска шампионка в дисциплината скиф.\nЙордан Йовчев е роден на 24 февруари 1973 г. в град Пловдив. Той е първият гимнастик в историята на спорта, участвал на шест поредни олимпиади - от 1992 до 2012 г. В кариерата си има четири олимпийски медала — един сребърен и три бронзови. Два пъти е двоен световен шампион на земя и халки - на първенствата в Гент и Анахайм през 2001 г. и 2003 г., и двоен световен вицешампион в Дебрецен през 2002 г. На олимпийските игри в Атина Йовчев спечелва сребърен медал, като незаслужено златният му е отнет. Съдиите присъждат златното отличие на гръка Димостенис Тамбакос, въпреки че Йовчев се представя по-добре от представителя на домакините. Тогава трети става легендата в спорта Юри Чеки. Прякорът му е „Властелинът на пръстените“ (халките) заради 15-те му златни и 7-те бронзови медала от големи състезания. По време на награждаването обаче се случва нещо, което е изключително показателно: Юри Чеки хваща ръката на Йовчев и я вдига победоносно пред публиката, с което посочва еднозначно, че българинът е номер 1. Псевдо-шампионът грък остава изолиран встрани, като Юри Чеки умишлено го игнорира и не пожелава да се ръкува с него.\nКои качества, които сте развили като спортисти, ви помагат повече в справянето с трудните житейски ситуации?\nМного от качествата, които се изискват при един спортист, неминуемо помагат и в живота - да преодоляваш трудности, да бъдеш по-дисциплиниран, да бъдеш работлив, да искаш и да работиш за другите хора да се чувстват добре. Доста качества от спорта помагат в живота.\nМного са качествата, но едно от най-важните, които спортът развива, е че един състезател, подобно на другите сфери, трябва да бъде много дисциплиниран. Трябва да знае сам себе си. Какво иска от себе си, какво иска да постигне. Всеки трябва да знае, че това, което иска да постигне, изисква много мотивация. За да постигне успех, всеки човек, не е казано само спортист, се среща с много трудности, които трябва да преодолее, да превъзмогне. Пак ще кажа, че най-важното е човек да познава себе си. Ако успее да се пребори със собственото си аз, тогава може наистина да успее. Да познае способностите си, защото както наскоро видяхме, възможностите на човек могат да стигнат много високо (става дума за скока от стратосферата на Феликс Баумгартнер - бел. авт.).\nМисля, че това е чувството за отговорност. Както и упоритостта - да бъдеш упорит, да не се отказваш и ако едно движение днес не се получи, да продъжаваш да тренираш, да живееш с идеята.\nКогато имаш чувство за отговорност, че зад теб стои екип, а хората (публиката) имат очаквания - това са допълнителни стимули. Когато се изправяш пред един труден момент, е много важно да имаш до себе си и човек, който да е като психолог.\nНе всеки тренира пет-десет години, някои тренират и по-малко. Като цяло можеш да тренираш и 20 години. Отиваш на Олимпийски игри, които са най-големият спортен форум, цял свят гледа. Когато има големи очаквания, цялата отговорност се струпва върху теб. Ако обаче си един от спортистите, за които дори участието в Олимпиадата е някакъв успех, самата ситуация не ти тежи, не те обременява. Не казвам, че се губи чувството за отговорност, но ти е по-леко.\nДа съумееш да контролираш адреналина е много трудно. Аз не знам дали успявам да го контролирам, но съумявам до известна степен да се справя. Има моменти, когато стоя и се треса и знам, че го мога и че трябва да съм спокоен, за да не правя грешки и въпреки всичко... Защото по-рядко изпадаш в такива ситуации.\nСпортистите са известни с това, че успяват да се контролират...\nДа, да. Предполагам, че до известна степен, специално при мен е така, защото имам опит. Не ми е за първи път.\nКакво е значението на лидерството за спорта?\nИма такова, но винаги за да бъдеш лидер, трябва да си се доказал и да си отбелязал успехи. Не може просто така случайно да бъдеш лидер. В спорта всичко е свързано с постижения и медали. След като успееш да спечелиш медалите, които притежаваш, вече можеш да се чувстваш като лидер.\nКак се става лидер в спорта - само с лични качества или с помощта на екип?\nВ спорта всичко зависи от екипа. Докато бях спортистка обаче, не обръщах толкова внимание на тази страна. Без екип не могат да се постигнат много от нещата в една спортна кариера. Комплексно е - значение имат и личните качества, и екипът. Освен това е нужна много работа.\nВ спорта за да стане един състезател победител, трябва да има треньор до себе си. Без него той не може да стане голям спортист. Някой трябва да доведе състезателя до пътя на победителя.\nВ по-индивидуалните спортове лидерът е самият спортист.\nКак се справяте със стреса? Например непосредствено преди старта?\nВ годините съм успяла да овладея стреса. Това може би ми е помогнало доста в края на кариерата ми. Стреса всеки го разбира по различен начин - нито можеш да го пипнеш, нито да го хванеш. Трябва да успееш да го овладееш, да се възпиташ как да реагираш при стрес.\nПо принцип колкото повече стартове имаш, толкова повече привикваш към стреса и го преодоляваш. Той оказва влияние може би само до момента, в който веднъж почнат състезанията, до първия старт. След това вече претръпваш.\nОсвен това в свободното си време аз шия гоблени, но само докато спортувах, сега вече не. Тогава разполагах с много повече време. Мисля, че това е един вид отпускане и концентрация, която много помага човек да не мисли за тревоги.\nА как успявате да запазите концентрацията си по време на състезание?\nС тренировки. Аз съм се занимавала и с автогенни тренировки (Автогенният тренинг е концентрирано и съзнателно отпускане на тялото, по време на което съзнанието се поддържа будно. Този метод произлиза от учението за хипноза и от сродни на нея психотерапевтични техники - бел. авт.) Вечерно време преди лягане се опитваш да обработваш подсъзнанието си. Чела съм и съм се опитвала да прилагам и много неща от йога. Опитвала съм се да търся всичко, което може да ми е от полза, за да бъда в най-добра форма.\nКак се справяте с рутината при тренировките? Като спортисти, дори да ходите на различни места по лагери, тренировките ви са все едни и същи?\nДа, аз направих 14 години в националния отбор, но имах прекъсвания. Едното беше когато родих първия си син. Тогава чувствах, че имам нужда да прекъсна за кратко, да се откъсна, за да мога след това с нова амбиция да започна да тренирам. Имала съм такива моменти. Прекъсвала съм два-три пъти, за да мога да продължа.\nРутината се натрупва с тренировките, с многото състезания. Аз нямам нищо против рутината, защото с многото репетиции и еднообразието в залата, все пак бавно вървиш напред. Учиш нови упражнения. Аз съм наясно, че едно упражнение не се учи за две минути, защото в гимнастиката има хиляди движения. Не е като в гребането - раз, два. И за това нещо се изисква време. И съм се съгласил, понеже знам трудността на даденото упражнение, че не става бързо. А искам да го науча, значи трябва да стане с желание. Желанието компенсира времето в залата.\nСлучвало ли ви се е да поискате да се откажете от спортната си кариера? Кога усещате, че е наближил момент, в който да се оттеглите за кратко?\nПървият момент беше след като спечелих единия медал - този в Нагано. Изкарах още една година и реших, че ще си почина. Когато постигнеш дадена цел, имаш нужда от това си почиваш. Понякога, когато искаш да постигнеш дадена цел, се амбицираш и гледаш да подходиш професионално към нещата. Защото, когато един спортист е професионалист, така или иначе трябва да си изпълнява задълженията, но трябва да има и голямо желание, защото насила нещата никога не стават.\nРазбира се, много пъти ми се е случвало. Преодолявам това желание с търпение. Когато е в момент на ярост да кажем, човек трябва винаги да успява да овладее себе си, да овладее емоцията, която го подтиква да бъде такъв. На следващия ден трябва да остане сам със себе си и да премисли нещата. Когато си тръгнал към голяма цел, трябва да си много търпелив. Трябва да имаш и човека до себе си, и водача до себе си, който да те напътства, да те насочва към правилното решение.\nАз не съм имал такъв момент. Не съм мислил да се отказвам.\nОлимпийски игри Йордан Йовчев спортисти олимпийски спортисти Румяна Нейкова Екатерина Дафовска


За Жени Здраве КАК ДА ПРОЧИСТИМ ОРГАНИЗМА ОТ НАТРУПАНИТЕ ТОКСИНИ\nПрез зимата ядем по-малко плодове и повече месо,липсват ни активното движение и разходки на чист въздух. Натрупването на токсини в организма се получава вследствие на неправилно хранене, заседнал начин на живот, употреба на алкохол, пушене и т.н.\nРезултатът от тези фактори е така наречената автоинтоксация - натрупване на отровни вещества в организма\nСимптомите на автоинтоксацията са общо неразположение, отпадналост, умора, нарушено храносмилане, честа хрема и кашлица, главоболие, повехнал тен на лицето.\nРазбира се, тези симптоми могат да са признак и за други заболявания, така че прегледът при лекаря е повече от задължителен.\nВсе пак можете да помогнете малко на оргаснизма си и по специални на органите, като черен дроб и бъбреци, да се справят с натрупването на отрови.\nОсвен здравословното хранене, редовните упражнения и пиенето на вода, някои растения също помагат при пречистването на тялото.\nБелият трън е бил известен още на древните римляни, които лекували с него черния си дроб след тежки гощавки.\nБелият трън повишава способността на черния дроб да преработва токсините в организма и възстановява увредените чернодробни клетки. Отразява се добре и на жлъчката.\nОсвен в козметиката и в кухнята, репеят се ползва и като средство за подобряване на състоянието на стомаха и червата. Има леко диуритично действие и потиска развитието на болестотворни бактерии в организма.\nСъщо като репея, глухарчето има леко диуретично действие. Стимулира секрецията на жлъчен, стомашен и панкреатичен сок. Като цяло регулира дейността на червата.\nХранителните добавки и билковите таблетки също са вариант за набавянето на полезните съставки от тези билки в организма.\nЗеленчуците са пълни с антиоксиданти, които са свързват с вредните за организма свободни радикали. Приемането им е особено важно в период на детоксикация на организма. Най-полезни са салатните зеленчуци, зелените/коприва, спанак, киселец/. Подходяща храна са и пресните кълнове. Кълновете от пшеница, овес, леща, съдържат витамин Е, от ечемика - витамин С, от слънчоглед - калций.\nРибата съдържа омега - 3 мастни киселини, които съдействат за нормализиране на клетъчния имунитет и имат антиоксидантен ефект. Затова тя трябва да бъде включена в менюто ни най-малко два пъти седмично.\nНапоете тялото си. Организмъ се нуждае от вода, за да изхвърли токсичните вещества. Алкохолът и газираните напитки не задоволяват нуждата от течности и трябва да бъдат избягвани. Най-подходяща за прием е водата. Не бива да се забравя да се пие вода не само по време, но и между храненията.\nЕто една рецепта за прочистване на организма и по точно на черния дроб от токсини - сок от 14 лимона се смесва с 1 кг. мед. Всеки ден 100 мл. от тази течност се разреждат с 2 л. вода и се изпива в рамките на деня.\nКАК ДА ИЗЧИСТИМ ОРГАНИЗМА СИ ОТ ТОКСИНИ\nСРЕДИЗЕМНОМОРСКАТА ДИЕТА СПАСЯВА ОТ ДЕПРЕСИЯ


Аварийно укрепване - Реновирай Реновирай\nRenovirai.com предлага проектиране и изпълнение на аварийно укрепване на строителни конструкции. Нашите експерти конструктори изготвят в най-кратък срок строителната документация, необходима за укрепването на силно застрашени сгради и други строителни конструкции.\nОсновни принципи, които прилагаме при аварийното укрепване на сгради, са:\nненарушаващи конструктивната цялост на сградата укрепителни мерки;\nпроектът за аварийно укрепване не трябва да възпрепятства следващи ремонтни дейности;\nпремахването на аварийното укрепване следва да не компрометира вече укрепената сграда;\nпри проектирането на укрепителните мерки, в максимална степен се предвиждат съпътстващи опасности;\nпри аварийни състояния, причинени от движения на основите и активизиране на свачища, под внимание се вземат и метеорологичните условия;\nголемината на щетите може да наложи прекъсване на електрозахранването и водоподаването към обекта. При такива ситуации, за нуждите на аварийното укрепване, се предвиждат алтернативни източници;\nдълготрайността на аварийното укрепване трябва да е достатъчна. Времето, предвидено като живот на временното укрепване трябва да послужи за по-подробно обследване на проблема, за проектиране, административно придвижване и изпълнение на укрепването;\nако се прецени, че сградата не подлежи на възстановяване, предприетите мерки следва да служат само за периода на безопасно извеждане на сградата от експлоатация. За този период се изготвя и план за безопасна логистика на вещи и оборудване, подлежащи на „спасяване“ от сградата;\nмаксималната стойност на укрепителните мерки зависи от стойността на укрепваната конструкция;\nпремахването на аварийното укрепване също не трябва да е излишно трудно и скъпо;\nизпълнението се извършва при завишени мерки за сигурност;\nизпълнението се извършва с приоритет пред другите, вече започнати проекти.


Професия кътман (видео) - Бокс - Sportal.bg\nКътман. Дума, образувана от cut (срязвам) и man (човек). Професия, която нашумя покрай страховитата аркада, която разцепи лицето над лявата вежда на Кубрат Пулев по време на победата му срещу Богдан Дину.\nВ четвъртия рунд експертът, който изпълнява тази роля в щаба на Кобрата - Руди Ернандес, сътвори истинско чудо. Той не просто остави българския боксьор в мача Пулев, а да го задържа работоспособен и бе с ключова роля за последвалия нокаут в седмия рунд.\nКакво върши кътманът\nТой е на линия в почти всички бойни спортове. Задачата му е да тренира всички отворени рани. Накратко – да направи така, че боецът да се върне на ринга и за следващия рунд. Да спре кръвта му, да възстанови зрението му.\nС колко време разполага\nВ бокса - само 50 секунди. За това време кътманът трябва да върне боеца в играта. Да прецени сериозността на аркадата, за да предприеме нужните действия. Ако аркадите са повече от една, става още по-сложно. Освен всичко трябва да остане незабележим и да не пречи на указанията на треньора.\nЕвгени Василев е дългогодишен кътман на националния отбор по бокс и един от най-важните членове на екипа на Кубрат Пулев. Той е категоричен, че в основата на победата на Кобрата е брилянтната работа на Руди Ернандес – специалист, смятан за светило в занаята. Зад гърба му са близо 30 години стаж и майсторите от неговия калибър се броят на пръсти.\n„Руди си свърши работата перфектно. Беше ужасно важно Кубрат да не позволява на Дину да го удря отново на същото място. Руди имаше по-малко от 50 секунди, за да реагира адекватно. И го направи”, подчерта Василев.\nТой е категоричен, че тази професия се учи на терен: „Тънкостите са няколко. Обработването на раната трябва да стане много бързо, но и качествено. При евентуален повторен удар аркадата може да се разкъса. Професионализмът на кътмана се крие в светкавичната преценка как да овладее раната. При грешно решение тя може да се отвори още по-страшно. В секундите удара потта по лицето на боксьора никога не трябва се забърсва. Тя само се попива с леки движения, за да не навлезе в раната”. Когато аркадата е обработена, се слага марля. Тя също е специална – кръвта трябва да се спре в рамките на 20 секунди. Добавя се адреналин и вазелин, които запечатват раната. Функцията на адреналина е да стесни кръвоносните съдове".\nКак се става кътман\n„Професията се учи се по време на боя - в тренировъчната зала е лесно, защото там не си ограничен във времето и можеш спокойно и внимателно да си свършиш работата. Но по време на боя имаш 50 секунди. За това време трябва да върнеш боеца в играта”, разкрива Василев.\nТочно това видяха зрителите в мача на Кубрат Пулев в събота срещу неделя. За да дойде 14-ата победа с нокаут, „незабележимият” Руди Ернандес се превърна в герой. Лицето и ръцете му не трепнаха, а очите му излъчваха сигурност.\nСпортни новини Прочетена 2797\n26 март 2019 | 17:56


store.bg - Книги - Книгата с заклинания на Хари потър - литература\nКниги ... ... Търсене на: Книгата с заклинания на Хари потър Страница 4 от общо 4\nКниги от Р. Ч. Спроул\nКниги от Стефка Пехливанова\nТърсене на: Книгата с заклинания на Хари потър\nПродукти отговарящи на търсене: Книгата с заклинания на Хари потър\nСъвпадение за: Книгата с заклинания на Хари потър\nКонструкторът е част от серията "LEGO: Хари Потър", където ще откриете още интересни комплекти, пресъздаващи сцени от любимите филми. ... Хари Потър стига до финала на Тримагическия турнир, но купата която трябва да вземе се оказва ловко омагьосана от Волдемор, и изпраща Хари право в капана му. Приклещен към надгробната плоча на Том Ридъл, Хари става свидетел на ритуал, който връща обратно тялото на злия магьосник. Подпомогнат от изменникът Питър Петигрю и един от слугите си - Смъртожадни, Волдемор се опитва да убие младия магьосник. От "LEGO" ти предлагат възможност да се потопиш в магическия свят ...\nКонструкторът е част от серията "LEGO: Хари Потър", където ще откриете още интересни комплекти, пресъздаващи сцени от любимите филми. ... Дименторите кръжат около Хари и Сириус, изпаднал в несвяст. Положението изглежда безнадеждно - злите същества изсмукват щастието и от двамата. Но се появява елен, изграден от светлина - патронус. Някой е направил магия, която прогонва дименторите. Но кой? От "LEGO" ти предлагат възможност да се потопиш в магическия свят на Хогуортс, докато сглобяваш сцената от края на "Хари Потър и затворникът от Азкабан". Пресъздай момента, в който Хари спасява себе си ...\nМагическата пръчка на Хари Потър\nОт "Rubies" предлагат на вашето внимание парти аксесоар - Магическата пръчка на Хари Потър. Той е с дължина 35 cm. ...\nХари Потър и Даровете на Смъртта - част втора\nс заклинания на Хари потър\nЗа малките и големи почитатели на книгите и филмите за младия магьосник Хари Потър, от "Top Trumps" са събрали екранните образи на любими герои от "Хари Потър и Даровете на Смъртта - част втора" в настолна игра с карти, която води началото си от класическата "Война". Събери приятелската си компания и се забавлявайте с Хари, Хърмаяни, Рон, Джини, Дъмбълдор, Снейп, Малфой, Луна, Невил, омразната Белатрикс Лестрандж, Волдемор, змията Наджини и останалите персонажи от филма. Настолната игра с карти е част от колекционерската серия "Top Trumps: Хари Потър", която събира в себе си ...\nИграчката е част от серията "LEGO: Хари Потър", където ще откриете още интересни комплекти. ... Хари и Рон са в Забранената гора, където ги очаква неприятна среща с Арагог, без дори да осъзнават, че са в опасна близост до леговището му. Помогнете на двамата приятели в битката срещу гигантския паяк и неговата колония. От "Lego" предлагат интересен конструктор, с който вашето дете да се забавлява дълги часове. Той се състои от 157 пластмасови елемента, с помощта на които малчуганът ще може да си сглоби дърво с механизъм за изстрелване на паяжина, паякът Арагог и 2 мини фигури - Хари Потър и Рон. Освен ...\nХари Потър - ТОП 30 вещици и магьосници\nНастолна игра с карти от колекционерската серия "Top Trumps: Play and Discover", която събира в себе си комплекти за игра на различна тема. ... За феновете на "Хари Потър" от "Top Trumps" са събрали образите на героите от филма в тази настолна игра с карти, която води началото си от класическата "Война". Събери приятелите си и се забавлявайте със Снейп, Хари, Рон, Дъбмълдор, Хърмаяни и други вещици и магьосници! В кутията ще намерите 30 карти на английски език с картинки на героите от едноименната поредица "Хари Потър", на които има 5 различни показателя за сравняване - ...\nМагическата пръчка на Хърмаяни Грейнджър\nПарти аксесоар от серията "Хари Потър"\nОт "Rubies" предлагат на вашето внимание парти аксесоар - Магическата пръчка на Хърмаяни Грейнджър. Той е с дължина 35 cm. ...\nТърсене на: Книгата с заклинания на Хари потър Продукти 37-45 от общо 45\nкнига за програмиране


Ford и Мото-Пфое носят доброто до #вкъщи | auto motor und sport\nБожан Бошнаков 05.04.2020 19:18\nFord и Мото-Пфое предоставиха лекотоварни автомобили за ползване от дирекция „Аварийна помощ и превенция“ към Столична Община\nFord Courier и Ford Connect се включват в разноса на топъл обяд, медикаменти и продукти от първа необходимост. Автомобилите прие лично кметът на Столична община, г-жа Йорданка Фандъкова, заедно с представители на дирекция „Аварийна помощ и превенция“. Ключовете предадоха управителите на Мото-Пфое, г-н Атанас Фурнаджиев и г-н Масухиро Ояма, които призоваха от името на Ford: „Носим доброто до вкъщи. Останете в безопасност!“. Екипите на дирекция „Аварийна помощ и превенция“ към Столична Община потеглиха мигновено с автомобилите, за да се отправят към адресите в нужда, а зад волана на Ford Connect седна лично Кметът на Столична Община, г-жа Фандъкова.


Челен сблъсък на прелеза на "Пещерско шосе"\nИзточник: Plovdiv24.bg 14:40 / 11.09.2017 Отпечатай Изпрати\nКатастрофа стана днес следобед в Пловдив, научи Plovdiv24.bg. Мястото - прелезът на булевард "Пещерско шосе". Челно са се ударили два леки автомобила - "Ауди" и "Рено". Няма данни за пострадали хора, движението в района е затруднено. Причините за пътнотранспортното произшествие се изясняват от органите на реда.\nЧудя се как толкова години Общината не взе мерки за да обезопаси и олекоти трафика на това натоварено и опасно кръстовище!!! Всеки който пътува по ул. Копривщица и пресича бул. Пещерско шосе знае колко е трудно да се премине, особено в пиковите часове.


Тая седмица си предавам превода и ще попитам. Иначе предполагам, че третата част сигурно ще се появи януари или началото на февруари. Шанс за други книги има, ама сигурно няма да ги бързат толкова. Все пак има да се довършват Малазан и Чайковски. По някое време ще излезе и Абъркромби, дочу се за Вла...\nОтваря си кирлица както и повечето файлове. За нет не знам. Отгоре на всичко си збравих кутията с кабели и зарядни при наште и още не мога да му изчовъркам всичките опции. Има говорител за слушане на аудио книги, ама предполагам, че ще гълта батерията по-яко.\nНе знам моя откъде дойде. А лампата вярно е в корицата. Иначе не съм държал на конкретна марка и модел, просто ми трябва, покрай постоянното пътуване.\nТова при всички части ли е, или само при някои, защото мога да им обърна внимание, ама ще ме питатат за по-конкретен пример, пък не разполагам с книгите.\nMon Nov 15, 2010 2:17 pm\nИзпросих си за рожденния ден и тамън пристигна Доста готино изглежда устройството, макар да не съм го пробвал по-сериозно. Определено ще ми е страшно полезно за работа. Готиното е, че има вградена лампа, с която може да се чете и на тъмно, макар че ще гълта по-яко батерията.\nTopic: American Dad / Family Guy / South Park\nСаут Парк кърти както винаги. Добра гавра с БП\nБаща ли? Не знаех, че и баща му е писател. Не съм попадал на подобно инфо по сайтове и интервюта.\nFri Oct 22, 2010 3:12 am\nМерси, мерси. Докато сваря да изтрезнея и ще дойде следващия. Живот и здраве Декември ще се мерна в София и ще пийнем, че сега Абъркромби ме е е позатиснал.\nSat Sep 18, 2010 10:19 pm\nЕ определено не са тривиално клишираните герои във фентазито. Няма го сирачето овчарче да спасява света. Нито мъдрия стар учител маг да го напътства. Или пък ги има, но въобще не са това, което човек очаква. Във всички случаи обаче се страхотно изградени и запомнящи се. Все пак ако не ти допада Март...\nМда, няма нужда да се притеснявате за Мъглороден. във всички случаи до месец-два ще излезе.\nАми основната парична единица са сфери, в които има скъпоценни камъни. Те се зареждат със светлина от бурите и колкото са по-ярки, толкова по-голяма стойност имат. Съответно разни хора имат способността да изсмукват тази светлина и да я ползват като един вид мана, с която могат да се лекуват рани, д...\nТъй като гледам е грешка на сайта най-вероятно и става дума за този месец, а не за другия.\nTue Sep 14, 2010 2:34 am\nДа, за Way of Kings говоря :D Магическата система, както обикновено е оригинална, макар че в тази част е по-слабо засегната. Светът е страхотен и по-скоро прилича на сетинг за научна фантастика. През няколко дена се появяват мега-бури, при които човек няма шанс да оцелее, ако е на открито. Съответно...


Мусант таблетки 2 мг х 10 , Опорно-двигателна система тел: +359 878 292 513 | apteka@apteka-optima.com Запитване Сигурни плащания с\nМусант таблетки 2 мг Х 10 Цена:1.74 лв.\tПродуктът се отпуска с рецепта и не може да бъде закупен онлайн\tTweet\nФакти за ставите\nБалансираното тегло е чудесен начин да запазите ставите си здрави. Когато теглото, което имате е непригодно за тялото ви, тежестта падна върху коленете, таза и гърба. По тази причина много хора с наднормено тегло имат проблеми с тези части на тялото си. Колкото повече показва кантарът, толкова повече вредите на ставите си. Загубата на тегло намалява напрежението на коленете, бедрата и гърба и ви пази от травми. Проучване е доказало, че дори килограм повече, стресира ставите в четири пъти повече.\nВашето лекарство се използва за облекчаване сковаността и ограничените мускулни движения, предизикани от множествена склероза, нараняване или заболявания на гръбначния стълб.Дозировка и начин на приложение\nМусант е за перорално приложение. Таблетките трябва да се преглъщат с чаши вода.Противопоказания\nНе се препоръчва прием на Мусант по време на бременност или кърмене. Уведомете вашия лекар, ако смятате, че може да сте бременна и се посъветвайте с него преди употребата на което и да е лекарство.Странични ефекти\nвъв форма: Най-неправилните 15 съвета за спазване на диета – част 1Важно значение има видът на мазнините, които приемате. Мазнините, съдържащи се в чипса, бисквитките, мазните храни повишават холестерола и рискът от съответните заболявания, свързани с него.предизвикателство: Няколко навика, които подпомагат отслабванетоСякаш новите диети се пръкват с всеки нов ден и не можем да им слогнем. Тъжната истина е, че повечето от тях изобщо не действат. Ето няколко съвета, които подпомагат за постигането на мечтаното тегло не бива да се пренебрегват в ежедневието.заболявания: ХепатитИмето на болестта хепатит идва от гръцките думи хепар – червен и итис - възпаление. Макар всеобщото мнение много причини за хепатита или възпалението на черния дроб, те може да са вирусни, паразитни, наркотични, алкохолния и дори неспецифични.във форма: 10 извинения да не се захванем с джиу джицу – част втораКогато тренирате бразилско джиу джицу нямате нужда от кардио, нито интересни тренировки от друг вид, то ви е достатъчно. Режимът е различен, тренира се с различни колани. Все повече жени се запътват към залата в търсене на интересен начин да са във форма. Но ето 10 безумни извинения, които чуваме често.\nКакво е Вашето мнение за "Мусант таблетки 2 мг Х 10 "?


Протестите навъртяха 50 дни. Протестиращи блокираха Съдебната палата\nНачало България Протестите навъртяха 50 дни. Протестиращи блокираха Съдебната палата\n50-и ден продължават протестите с искане на оставките на правителството и на главния прокурор. В София остават блокирани кръстовищата на площад „Независимост“, при Ректората и Орлов мост.\nБлокада на Съдебната палата\nПоредно протестно автошествие ще се проведе и в Стара Загора. То ще започне в 18:30 часа и ще стигне до летището, откъдето инициаторите, с чувство за хумор, обещават да „изстрелят в космоса записите на Бойко Борисов, за да ги увековечат“.\n50-ият ден на антиправителствените протести започна с поредната „блокада-изненада”, организирана от ГД „БОЕЦ”. В около 8 часа протестиращите тръгнаха от палатковия лагер на „Орлов мост”, като този път се насочиха към Съдебната палата, блокирайки централния и вход.\nПротестиращите поискаха среща с главния прокурор Иван Гешев, за да връчат оставката му.\n„Нашата борба е за свобода и справедливост. Не може да има справедливост, ако няма възмездие.”, заяви лидерът на ГД „БОЕЦ” Георги Георгиев.\nНедоволните замеряха сградата с яйца като израз на гражданско презрение към онези, които предадоха и продадоха държавата на мафията.\nпредишна статияКлиент намушка сервитьор след спор за маска в заведение във Франция\nСледваща статияБойкот в НБА заради расовото неравенство, Тръмп изпрати федерални сили в Уисконсин


Как да коригирам екрана за син нюанс на Windows 10 - Поправете\nHow Fix Windows 10 Blue Tint Screen\nСписъкът с проблемите с Windows 10 е дълъг, но трябва да се каже, че повечето потребители никога не изпитват нищо сериозно. Има някои нишови проблеми, които са индивидуални. Подобно на този странен проблем, свързан с цветовете, който разглеждаме днес. А именно, някои потребителски доклади посочват, че на техните екрани има странен син оттенък, където синият оттенък е по-доминиращ от обикновено.\nЕто как да коригирате оттенък на синкав оттенък на вашия Windows 10\nПроверете драйверите на GPU\nАктивирайте и коригирайте Night Light\nРегулирайте цветовете в контролния панел на графичния процесор\n1: Проверете хардуера\nПърво, нека се уверим, че вашият хардуер не причинява тази грешка. Проверете дали всички кабели са свързани правилно. Също така проверете настройките на монитора на самия монитор. Отворете менюто и проверете цветовите настройки. Ако е възможно, възстановете настройките на монитора до стойностите по подразбиране.\nПРОЧЕТЕТЕ СЪЩО: 5 най-добри монитора за редактиране на снимки за закупуване през 2018 г.\nОсвен това трябва да свържете монитора си с алтернативен компютър, ако това е опция. Ако можете, свържете и компютъра си с алтернативен монитор. Това трябва да елиминира монитора или компютъра от списъка на виновниците.\nАко мониторът ви е повреден, едва ли можем да направим нещо по въпроса. От друга страна, ако компютърът е този, който причинява проблема, предлагаме да преминете по-нататък през списъка и да отстраните неизправности на свързания софтуер.\n2: Проверете драйверите на GPU\nСега, когато това е извън масата, нека се съсредоточим върху драйверите. A дефектен графичен процесор в повечето случаи водачът е виновен за различни нарушения на дисплея. Когато инсталирате Windows 10, драйверът на дисплейния адаптер се инсталира автоматично. И тези общи драйвери работят през повечето време, но едва ли са най-подходящи. Това, което трябва да направите, е да отидете на официалния сайт, където оригиналният производител на GPU е предоставил поддържащия софтуер за точно този модел GPU.\nуслугата profsvc не успя да влезе\nПРОЧЕТЕТЕ СЪЩО: Driver Booster открива Windows 10 и Windows 8.1, 8 Остарели драйвери\nАко има някакъв проблем с драйверите, този подход трябва да се справи с него. Особено ако имате по-стара графична карта, която изисква стари драйвери. За тях Windows 10 вероятно ще инсталира обща вариация, която в крайна сметка може да доведе до дефектна оптимизация на екрана. Както по отношение на резолюцията, така и на цветовия оттенък.\nТова са официалните сайтове на 3 големи производители:\n3: Активирайте и коригирайте Night Light\nНаскоро въведената функция, наречена Нощна светлина може да участва във всичко това. А именно, тази елегантна функция ви позволява да намалите присъствието на синя светлина на екрана, което прави дисплея по-лесен за очите. Той може да се окаже и жизнеспособно решение за проблема.\nпокупка и използване на съдържание\nПРОЧЕТЕТЕ СЪЩО: Филтърът за синя светлина на Windows 10 вече е Night Light\nМожете да активирате тази функция и тя автоматично ще намали синия оттенък. Екранът обаче може да изглежда малко прекалено червеникав за нечий вкус, така че можете да го промените по ваш вкус.\nЕто какво трябва да направите стъпка по стъпка:\nЩракнете с десния бутон върху работния плот и отворете Настройки на дисплея .\nПревключете Нощна светлина и кликнете върху Настройки на Night Light .\nИзползвай плъзгач за намаляване на синята светлина присъствие, докато отговаря на вашите предпочитания.\nМожете също да планирате Night Light, така че да се включи вечер. Точно тогава ще ви е най-необходим, тъй като синята светлина на дисплея в околната среда с ниска осветеност не е съвсем лесна за очите.\n4: Регулирайте цветовете в контролния панел на графичния процесор\nАлтернативна причина за това може да бъде намерена в менюто за настройки на графичния процесор. Придружаващият софтуер за графичен процесор (ATI Catalyst или Intel / Nvidia Control Panel) може да се използва за настройка на цветовите настройки. И ако нещо е погрешно променено, основната цветна основа може да гравитира към синкавия оттенък.\nПРОЧЕТЕТЕ СЪЩО: РЕШЕНО: Windows 10 червен оттенък на екрана\nИ така, отворете приложението за настройки на работния плот на GPU и проверете цветовете. Ако все още оставате с грешката, опитайте да актуализирате системата си. С изключение на това, ние изчерпахме нашите решения. Чувствайте се свободни да споделите своите в раздела за коментари по-долу и да помогнете на общността.\nсветци ред 4 замразяващи прозорци 10\nинсталацията на Windows 10 не бе успешна във втората фаза на зареждане\nWindows 10 BIOS не се поддържа


Коралайн откри вратата малко след като се преместиха.\nКъщата беше много стара – имаше таван под покрива, мазе под земята и буренясала градина с огромни стари дървета.\nСемейството на Коралайн не притежаваше цялата къща – тя беше твърде голяма. Затова само част от нея беше тяхна.\nВ старата къща живееха и други хора.\nГоспожица Спинк и госпожица Форсибъл живееха в апартамента отдолу, на приземния етаж. И двете бяха стари и закръглени и имаха няколко застаряващи шотландски териера с имена като Хамиш, Андрю и Джок. Някога госпожици Спинк и Форсибъл били актриси, така каза госпожица Форсибъл на Коралайн при първата им среща.\n– Да, Каролайн – каза госпожица Спинк, бъркайки името на Коралайн, – с госпожица Форсибъл някога бяхме известни актриси. Професионалистки, миличка. Не давай на Хамиш плодов кейк, защото цяла нощ няма да спи от болки в корема.\n– Казвам се Коралайн, а не Каролайн – каза Коралайн.\nВ апартамента отгоре, под покрива, живееше един побъркан старец с големи мустаци. Той разказа на Коралайн, че дресира цирк от мишки, но не позволяваше на никого да го види.\n– Някой ден, малка Каролайн, когато ги подготвя, целият свят ще види чудесата на моя миши цирк. Попита ме защо не можеш да ги видиш сега, нали така?\n– Не – тихичко каза Коралайн. – Помолих ви да не ме наричате Каролайн. Казвам се Коралайн.\n– Не можеш да видиш сега мишия цирк – каза мъжът от горния етаж, – защото още не сме приключили с репетициите. Освен това отказват да свирят песните, които написах за тях. Всички песни, които пиша за мишките, звучат така: та-ра-ра-ра-рам, а те свирят на-на-на-на. Мисля да пробвам какво ще стане, ако ги храня с различни видове сирене.\nКоралайн си мислеше, че няма никакъв миши цирк, че старецът вероятно си го измисля.\nВ деня, след като се нанесоха, Коралайн тръгна на изследователска експедиция.\nПърво проучи градината. Беше голяма – най-отзад имаше тенискорт, но никой в къщата не играеше тенис, затова в оградата около него имаше много дупки, а мрежата беше почти напълно изгнила; имаше стара розова градина, пълна с подрязани и покрити с петна розови храсти; алпинеум, който се състоеше само от камъни и кръг тъмнозелена трева, очертан от жълтеникавокафяви отровни гъби, които миришеха ужасно, ако случайно ги настъпиш.\nИмаше и кладенец. Още първия ден, когато семейството на Коралайн се нанесе в къщата, госпожици Спинк и Форсибъл се погрижиха да кажат на Коралайн колко е опасен кладенецът и я предупредиха да стои далеч от него. Затова Коралайн реши да го разгледа – трябваше да е сигурна къде е, за да не го доближава.\nОткри го на третия ден на избуялата поляна до тенискорта, зад китка дървета – нисък тухлен кръг, почти невидим сред високата трева. Кладенецът беше покрит с дъски, за да не падне някой вътре. На една от тях имаше малка дупчица и Коралайн прекара цял следобед, като хвърляше камъчета и жълъди в нея и броеше, докато чуе как пляскат във водата долу.\nОсвен това потърси животни. Намери таралеж и стара кожа от змия (без змията), един камък, който много приличаше на жаба, и една жаба, която много приличаше на камък.\nВидя и надменен черен котарак, който седеше по стените и дънерите на дърветата и я наблюдаваше, но се измъкваше, щом Коралайн поискаше да си поиграе с него.\nТака прекара първите си две седмици в къщата – в изследване на градината и околността.\nМайка ѝ я викаше за вечеря и обяд. Освен това Коралайн не трябваше да забравя да се облече топло, преди да излезе, защото тази година лятото беше много хладно; но тя правеше експедиции всеки ден, докато не заваля и трябваше да си остане у дома.\n– Какво да правя? – попита Коралайн.\n– Почети книжка – отвърна майка ѝ. – Гледай някоя видеокасета. Играй си с играчките. Иди да досаждаш на госпожица Спинк, госпожица Форсибъл или на побъркания старец от горния етаж.\n– Не – отвърна Коралайн. – Не ми се прави нищо такова. Искам да изследвам.\n– Не ме интересува какво ще правиш – каза майка ѝ, – стига да не разхвърляш.\nКоралайн отиде до прозореца и се загледа в дъжда. Не беше от онзи дъжд, в който можеш да излезеш, а от другия, който се хвърля от небето и се разплисква върху всичко долу. Беше сериозен дъжд и очевидно се бе заел да превърне градината в кална супа.\nКоралайн беше изгледала всичките си видеокасети. Играчките ѝ бяха омръзнали, а и беше прочела всичките си книги.\nВключи телевизора. Минаваше от програма на програма, но навсякъде даваха само мъже в костюми, които говореха за стоковата борса, и предавания за възрастни с досадни гости. Най-после намери какво да гледа – втората половина от научнопопулярен филм за нещо, наречено защитна окраска. Видя животни, птици и насекоми, които се маскираха на листа, клончета или други животни, за да се скрият от враговете си. Стана ѝ интересно, но свърши твърде бързо, а след него започна филм за някакъв хлебозавод.\nВреме бе да поговори с баща си.\nБащата на Коралайн си беше у дома. И двамата ѝ родители работеха с компютри, което означаваше, че често си бяха вкъщи. Всеки си имаше собствен кабинет.\n– Здравей, Коралайн – каза баща ѝ, когато тя влезе. Без да се обръща.\n– Пфу – каза Коралайн. – Навън вали.\n– Да – съгласи се баща ѝ. – Вали като из ведро.\n– Не – възрази Коралайн. – Вали си от небето. Мога ли да изляза?\n– Какво казва майка ти?\n– „Не можеш да излезеш в такова време, Коралайн Джоунс“.\n– Значи не може.\n– Но аз искам да продължа с изследването.\n– Ами тогава изследвай апартамента – предложи баща ѝ. – Ето ти лист и химикалка. Преброй всички врати и прозорци. Запиши всички сини неща. Направи изследователска експедиция до кухненския бойлер. И ме остави да работя.\n– Може ли да отида в гостната? – В гостната семейство Джоунс държаха скъпите (и неудобни) мебели, които бабата на Коралайн им беше завещала. Не разрешаваха на Коралайн да влиза там. Никой не влизаше в гостната освен при тържествени случаи.\n– Стига да не разхвърляш. И не пипай нищо.\nКоралайн внимателно обмисли това, после взе листа и химикалката и тръгна да изследва апартамента.\nОткри кухненския бойлер (беше в един шкаф в кухнята).\nПреброи всичко синьо (153).\nПреброи прозорците (21).\nПреброи вратите (14).\nОт всички врати, които откри, тринайсет се отваряха и затваряха. Последната – голяма резбована врата в ъгъла на гостната – беше заключена.\nТя попита майка си:\n– Накъде води тази врата?\n– Наникъде, миличка.\n– Трябва да води нанякъде.\nМайка ѝ поклати глава, после каза:\nВзе връзка ключове от касата на кухненската врата, внимателно ги прегледа и избра най-стария, най-големия, най-черния и най-ръждясалия. Отидоха в гостната и майка ѝ отключи вратата.\nПосле я отвори.\nБеше права. Вратата не водеше наникъде. Зад нея имаше тухлена стена.\n– Когато къщата е принадлежала само на едно семейство – каза майката на Коралайн, – тази врата е водела нанякъде. – Но когато са я разделили на апартаменти, просто са зазидали вратата. Зад нея е празният апартамент в другата част на къщата; онзи, който още не е продаден.\nТя затвори вратата и върна ключовете на мястото им.\n– Забрави да заключиш – каза Коралайн.\nМайка ѝ сви рамене.\n– Защо да я заключвам? Нали не води наникъде?\nКоралайн не отговори.\nНавън почти се беше смрачило, но дъждът продължаваше да вали, трополеше по прозорците и замъгляваше светлините от фаровете на колите на улицата.\nБащата на Коралайн спря да работи и им приготви вечеря.\nКоралайн се нацупи.\n– Татко – каза тя, – пак си сготвил рецепта.\n– Задушени картофи с праз, гарнирани с розмарин и топен кашкавал – призна той.\nКоралайн въздъхна, отиде до хладилника и си извади чипс и минипица, които се приготвяха в микровълновата фурна.\n– Знаеш, че не обичам рецепти – каза тя на баща си, докато вечерята ѝ се въртеше, а малките червени цифри върху микровълновата фурна намаляваха до нула.\n– Ако ги опиташ, може и да ти харесат – каза бащата на Коралайн, но тя поклати глава.\nСъщата нощ Коралайн лежеше будна в леглото си. Дъждът беше спрял и тя почти бе заспала, когато внезапно чу туп-туп-туп. Седна в леглото.\nНещо каза скръъ...\nКоралайн стана и надникна в коридора, но не видя нищо необичайно. От спалнята на родителите ѝ се дочуваше тихото хъркане на баща ѝ, а от време на време майка ѝ бълнуваше насън.\nКоралайн се чудеше дали не е сънувала.\nПриличаше на сянка, която хукна бързо назад по тъмния коридор като малко късче от нощта.\nНадяваше се да не е бил паяк. Паяците я караха да се чувства много неспокойна.\nТъмният силует влезе в гостната и Коралайн го последва малко уплашена.\nСтаята беше тъмна. Единствената светлина идваше от коридора и Коралайн, която стоеше на вратата, хвърляше огромна и разкривена сянка върху килима – приличаше на гигантска кльощава жена.\nТъкмо се чудеше дали да запали лампата, когато видя тъмния силует да се измъква изпод канапето. Той спря, после тихо притича по килима към най-далечния ъгъл на стаята.\nВ този ъгъл нямаше мебели.\nКоралайн запали лампата.\nВ ъгъла нямаше нищо. Нищо освен старата врата, която водеше към тухлената стена.\nПомнеше, че майка ѝ затвори вратата, но сега тя беше открехната. Едва-едва. Коралайн отиде до процепа и погледна през него. Оттатък нямаше нищо – само стена от червени тухли.\nКоралайн затвори старата дървена врата, угаси лампата и си легна.\nСънува тъмни сенки, които тичаха насам-натам, криейки се от светлината, докато всички не се събраха под луната. Малки черни сенки с червени очи и остри жълти зъби.\nПосле те запяха:\n– Малки сме, ала сме много.\nМного сме, макар и малки.\nБяхме тука преди теб\nи след тебе ще останем.\nГласовете им бяха тънки, шепнещи и леко виеха. Това караше Коралайн мъничко да се страхува.\nПосле Коралайн сънува няколко реклами, а след това изобщо нищо не сънува.


Вижте как сезонът, в който сме родени определя личността ни | Осата\nНачало » Калейдоскоп » Вижте как сезонът, в който сме родени определя личността ни\nИмате ли любим сезон? Може би любимият ви сезон е точно този, в който сте родени или пък друг?\nСпоред едно доста интересно проучване именно сезонът, в който сте се родили, оказва съществено влияние върху личността и развитието на човек в един по-късен етап от живота му.\nВ изследването са били включени над 400 доброволци, които са родени през различни сезони. Водещият на проучването Xenia Gonda твърди, че именно сезонът, в който сме родени оказва огромно влияние върху невротрансмитерите като допамин и серотонин, които контролират нашето настроение.\nИ именно поради този факт учените са убедени, че сезоните могат да имат дълготраен ефект върху личността.\nЗатова сега ще ви представим различните сезони, а вие вижте какво показва за вас сезонът, в който сте родени.\nАко сте родени през пролетта, то вие имате хипертимен темперамент. Това всъщност означава, че сте екстровертна личност. Заредени сте с позитивизъм и изключително рядко изпадате в депресии. Не се гневите за глупости и умело владеете положението. Именно хората родени през пролетите месеци гледат в пъти по-положително на живота, за разлика от онези, родени през останалите сезони. Кипят от ентусиазъм, работохолици. Умеят с лекота да изразяват своите идеи и притежават някакъв артистичен талант.\nТези, които са родени през лятото притежават циклотимичен темперамент. Характерна черта за хората родени през лятото е честата промяна в настроенията. Много темпераментни, супер чувствителни. В пъти повече са склонни към тревожност, страх и депресивност, за разлика от тези, родени през есента, пролетта или зимата.\nЛетните мъже и жени често влизат в конфликтни. Но пък са доста интересни като личности. Имат огромен талант и се отличават с висок интелект. В любовта обичат много силно и предизвикват много силни чувства.\nЗа голяма част от хората есента е свързана с депресия и красивите спомени от лятото. Но всъщност родените през този красив сезон са най-малко податливи към депресивни състояния. Те са изключително творчески настроени и са супер активни, особено ако тренират нещо, свързано с физическо натоварване. Спокойни и уравновесени. Не търпят предателство.\nЩе ви е особено трудно да ядосате или да подразните човек, който е роден през зимните месеци. Зимните хора се водят изключително от своя разум и не се поддават на чувства. За тях целите са точни и ясни и се следват докрай. Често заемат отговорни позиции в работата, кариеристи. В любовта обаче не са много верни и често изневеряват на половинката си.\nКакви са хората родени през юни


57% от българите считат, че правителството е замесено в продажбата на ЧЕЗ - News.bg\n57% от българите считат, че правителството е замесено в продажбата на ЧЕЗ\nПроучване на Алфа Рисърч за първото тримесечие на годината показва, че най-голямото изпитание за Кабинета Борисов 3, сделката за ЧЕЗ, оказва и най-пряк негативен ефект върху неговия имидж.\n57% са на мнение, че правителството е замесено по някакъв начин в продажбата на най-голямото електроразпределително дружество в България на пазарджишката фирма Инерком, а един от уважаваните експерти-министри в кабинета, Теменужка Петкова, губи 10 пункта от своя личен рейтинг.\nСимпатизантите на ГЕРБ, които също са критични към сделката, по отношение на правителството заемат защитна позиция. В резултат, кабинетът запазва доверие от 21%. С 4% обаче се увеличават неговите критици (до 43%), като негативните настроения нарастват главно сред столичани и жителите на селата.\nЕвропредседателството и външно-политическата активност на кабинета, от своя страна, са основният ресурс за една по-широка обществена подкрепа по ключови теми, надхвърляща електоралната база на коалиционните партньори.\nСред външно-политическите фактори, оказали силно влияние върху общественото мнение е отзвукът от политическите изказвания на руския патриарх Кирил. 67% оценяват неговите думи, че българите не са проявили признателност към Русия като неприемливи и унизителни, 25% ги приемат за приемливи и справедливи.\nОхладняването към Русия, успоредно с европейската активност на правителството, води до нов ръст на висока подкрепа за ЕС (от 50% до 58%), но също така и до известен ръст в одобрение на Северноатлантическия алианс (от 38% до 44%).\nЗапазва се доверието на 21% от българските граждани и нараства одобрението за премиера Б. Борисов (от 33% до 36%) в резултат най-вече от външно-политическата активност и председателството на Съвета на ЕС.\nПрез последните три месеца външно-политическите теми, както и активността на българското правителство по тях, оказват силно и на моменти определящо влияние върху общественото мнение. Мнозинството от българите продължават да отстояват членството в ЕС и НАТО като важни за страната приоритети. Същевременно, изострянето на взаимоотношенията ЕС - Русия, ЕС-Турция, както и различията между партии и институции по реакциите и ролята на България в тях, оформят сериозна червена линия в българското общество.\nВъпреки положителните оценки за външната политика, вътрешните политики продължават да генерират критични нагласи към правителството.\nНай-критични към правителството са както симпатизанти на БСП и ДПС от малките населени места, така и по-взискателни, с по-високи очаквания жители на големите градски центрове. Разликата между тях е, че левите избиратели не подкрепят и външната политика на правителството, докато градската средна класа е с категорична проевропейска ориентация.\nНай-сериозен отзвук във вътрешен план продължава да има сделката за продажбата на ЧЕЗ. 42% от пълнолетните жители на страната припознават в този скандал опит за дискредитиране и сваляне на кабинета. Конкретните събития се отразяват относително слабо на общото доверие към кабинета, но имат значително влияние върху оценката за работата на отделните министри.\nКато най- успешен продължава да е Томислав Дончев (с индекс за дейността си от 22.4), следван от военния министър Красимир Каракачанов (11.6). Място сред "отличниците" намират и пряко ангажираните с външно-политическата дейност министри Лиляна Павлова (8.6) и Екатерина Захариева (6.1).\nВ другия край на таблицата, с относително най-ниски оценки, се позиционират министрите на правосъдието Цецка Цачева (с отрицателен индекс от -19.9), вицепремиера Валери Симеонов (17.3), и рязко понижила рейтинга си енергиен министър Теменужка Петкова (- 16.4).\nна 29.03.2018 в 22:29:29 #1\nА другите 43% мулета и добитък...\nНачало / У нас / Общество / 57% от българите считат, че правителството е замесено в продажбата на ЧЕЗ\nWarner Bros. ще пуснат всичките си филми през 2021 г. в HBO Max


Старозагорският митрополит Киприан служи в прочутата Киево-Печорска лавра - News.bg\nСтарозагорският митрополит Киприан служи на неделната литургия в Киево-Печорската лавра, съобщи агенция "Униан". При посещението си в Украйна той беше придружен от свещеници от Българската православна църква.\nБългарският духовник извърши дяконска хиротония - ръкополагане на клирика Александър Бояр от местния храм "Димитрий Солунски". Този вид богослужение се извършва в олтара на храма, неговият смисъл е предаването на Божествена благодат.\nГлавата на Украинската православна църква митрополит Онуфрий, който водеше неделната литургия, благодари на Киприян и на българските свещеници за визитата и произнесе "Многая лета" като благослов към целия българския народ, а вярващите в храма се присъединиха към пеенето.\nНа богослужението беше произнесена молитва за мир в Украйна и за единство на Православната църква.\nВсички монаси в Киево-Печорската лавра са заразени с коронавируса\nна 12.11.2018 в 23:55:47 #2\nНапротив. Нашия е отслужил заедно с московското ченге Онуфрий. И така подкрепя Русия против Украйна. Против е независима украинска църква. Украйна искат в НАТО и в ЕС при нас. А нашите попове вървят с Русия я Азия.\nна 12.11.2018 в 07:12:38 #1\nПрав си - Няма бог, но няма и фашизъм. няма и никой в кухата ти чутура\nНачало / По света / Старозагорският митрополит Киприан служи в прочутата Киево-Печорска лавра


Строителната програма на община Харманли за 2015 напредва, проектите – в реализация | Sakarnews – новини, анализи, коментари от Югоизточна България\nСтроителната програма на община Харманли за 2015 напредва, проектите – в реализация\nОт Сакар нюз август 23, 2015 17:48\nСветлана Николова стана лауреат на Национален конкурс, превеждат поезията й на френски език 1 11.ное.\n510 деца на Харманли създадоха жива мартеница – трикольор 1 26.февр.\nПР на Община Харманли\nКато изключително успешен и най-голям в стойностно изражение през последните 10 години определя бюджета на общината за 2014 г. кметът на Общината Михаил Лисков. Първоначално приетият за м. г. бюджет е бил в размер на 14 922 906 лв. Впоследствие през годината общината е съумяла да издейства допълнителни средства от държавата и от други източници, така че миналогодишният бюджет да бъде актуализиран с 10 550 705 лв. И да възлезе общо на 25 743 611 лв. Никоя друга община в Хасковска област няма такова увеличение на бюджета си за м. г., сочат сравнителни данни.\nДруг поглед назад установява, че през периода 2007 – 2013 г. Община Харманли е ра ботила по различни проекти, не само по европейски програми, общо на стойност 55 мл. лв. Това са средствата привлечени по 54 общински проекта, одобрени и реализирани в различни срокове през посочения период.\nНа фона на миналите години добре се очертава и бюджетът на Общината за 2015 г., чието изпълнение до този момент върви планомерно. В разгара си е и изпълнението на строителната програма на Общината за тази година. Много от обектите, включени в нея успешно се реализират.\nНа първо място могат да се споменат тези, които се финансират по европейски програми – изграждане на захранващ водопровод с. Орешец – с. Върбово и тласкателен водопровод от помпената станция в с. Орешец; основен ремонт на читалищните сгради в селата Иваново и Лешниково; ремонт на Исторически музей – Харманли; изграждане\nна противопожарни кули в Дрипчево и Надежден като превантивни дейности срещу пожари на ОП „Горска компания“, реконструкция на улицата край училището в с. Българин; подобряване на системата за водоснабдяване в с. Лешниково; изграждане на система за събиране и отвеждане на отпадните води в с. Бисер и подобряване на системата за водоснябдяване на селото.\nВ момента по тези проекти се работи усилено и те са в различна степен на реализация.\nЗаедно с тях по строителната програма се изграждат обекти, финансирани от бюджета на Общината или чрез външни средства.Така например е извършен сондаж за питейни води в с. Поляново като важна стъпка за подобряване на водоснабдяването там. Отремонтиран е главен изпускател на яз. „Малкоча“ като превантивна мярка срещу евентуални наводнения.\nИзгражда се резервно водозахранване към Регионалното депо на твърди битови отпадъци и сепариращата му инсталация. Предприема се корекция на коритото на реката в с. Славяново с цел предпазване от наводнения. Към тази мярка спада и изграждането на отводнителен канал в Славяново. В селото се извършва и рехабилитация на наводнените улици, същото предстои да бъде извършено и в с. Иваново. В Харманли също се предприемат действия за възстановяване на щетите от наводненията – стартират ремонтите на улиците „Преслав“, „Люлебургаз“ и „Н. Петков“, за които имаше и много въпроси от граждани. Предстоят ремонти на общинските пътища с. Славяново, с. Болярски извор и пътя за градското сметище.\nВ рамките на строителната програма за почва доставката и монтажа на детските съоражения в трите детски градини в града и на бул. „България“ до за ведението „Атлас“. Същевременно се преустройва сградата на училището в с. Шишманово в детска градина, а също така се ремонтират сградите на кметството и читалището в с. Над ежден. Извършват се текущи ремонти на клубовете на I и II квартал.\nДруги по-важни обекти в процес на изграждане са преустройството на бившата Тютюнева промишленост в жилища за млади\nхора и семейства. Сградата е пред завършване и скоро настаняването в нея ще бъде факт. Започна реконструкцията и асфалтирането на улиците в града – „Алеко Константинов“ и „Иван Вазов“. Общината предостави определени средства и на МБАЛ – Харманли за ремонтни дейности. Както е известно, наскоро Общината придоби като собственост сградата на бившето мебелно предприятие „Модис“ и то също ще бъде преустроено в рамките на строителната програма.\nAsen ot mahalata август 23, 21:51\nAko lisika vzeme oshte edin mandat prosto harmanliici sa obrecheni na mizeriq !\nпроектант август 23, 20:44\nЧиста комунистическа пропаганда за увеличението на бюджета са тези 10 милиона.И в Симеоновград и в Любимец и Тополовград Ивайловград имат по над 15 милиона привлечени средства а бюджетите им са два пъти по малки от харамнлийския . Харманлийската община е уникална защото няма нито един лев привлечен от европроекти\nСамо бабите може да лъже лисицата с тези милиони Младите могат да отварят интернет и да видят какво се прави в другите малки градове и колко Харманли е изостанал от тях


Голямото Peugeot за големи пътешествия (СНИМКИ) - Авто - inews.bg\n27.03.2019 05:04 София 3°C\nГолямото Peugeot за големи пътешествия (СНИМКИ)\nТретият ред седалки в 5008-цата не са само за деца\nпо статията работи: Кристиан Костурков | 03.07.2018 | 12:57 0 12 Виж всички снимки\nЕдва ли вече остана човек, който да не е наясно, че сегментът на SUV-тата вече куп години е най-динамично развиващият се. Предпоставка за което пък е все по-активното търсене на такъв тип автомобили от страна на клиентите. А в тази връзка и производителите непрекъснато се надпреварват и изкарват нови модели и то в класове, в които досега не са имали свой представител. Така преди две години на бял свят се появи Peugeot 5008. Това обаче не беше второто поколение на вана 5008 от 2013 г., а чисто нов SUV от големите. Французите бяха направили вече такава смела крачка чрез преобразуването на 3008-цата от ван на SUV през 2016 г., крачката се оказа супер успешна, затова и решиха да повторят с 5008-цата. И май отново не сгрешиха, защото моделът се приема добре на пазара и печели своите фенове и купувачи. Засега резултатите далеч не са като на 3008, но там и класът е доста по-търсен, а и колата все пак е с цяла година преднина. Та ето какви впечатления всъщност оставя Peugeot 5008 след 3 дни и много километри по българските пътища с него.\niNewsАвтомобилът определено е много подходящ за дълъг път и голямо семейство или компания. Много е широк, много е голям, разполага с огромен багажник, а в някои случаи (като тестовата кола) има и трети ред седалки, за да може да поеме още двама пътници. Естествено тогава много място за багаж не остава, но все пак всеки от въпросните 7 души могат да сложат вътре по един сак. Но за по-дълга екскурзия е препоръчително, ако говорим за модификация с три реда седалки, багажникът да се използва по предназначение, а не за превоз на хора.\nАко трябва да говорим в числа, то при тази 7-местна версия минималният обем на багажника е 780 литра. При сгънати и втори ред седалки той нараства до 1940 литра. При 5-местните версии, естествено, имаме повече пространство – съответно 952 и 2150 литра. Тук е мястото да отбележим и че в купето различните ниши и джобове за дребни предмети са с общ обем от впечатляващите 38 литра. В тях е включена и жабката под подлакътника, която е с доста впечатляващи размери, хладилна е, събира спокойно бутилка от 2 литра (даже си има нещо като гнезденце за долната й част), а покрай нея могат да се сложат още поне 4 бутилчици от по половин литър.\niNewsВсъщност при Peugeot 5008 шестата и седмата седалка не са само за пестене на ДДС. При някои от автомобилите с трети ред седалки те все още не са достатъчно големи, за да седне в тях възрастен. За този обаче това не е валидно. Е, вярно, че 2-метров човек няма да се събере в никакъв случай, но някой с по-компактни размери ще може да се вози спокойно. Направих опит с момиче с ръст 1.65 м и то се събра спокойно без да му е тясно. Има обаче и една подробност. За целта вторият ред седалки бе изместен максимално напред (да, и тези се местят), за да се отвори място за краката на пътниците на третия ред. Функцията е много добра, тъй като при липсата й най-отзад определено няма как да се вози друго освен дете. При тази конфигурация, естествено, вторият ред седалки вече има по-малко място за коленете. И тогава там без да си опират те в предните облегалки, могат отново да се возят хора с ръст около 1.60-1.70 м или пък такива с по-къси крака. Но пак зависи кой ще се вози най-отзад. Защото вторият ред седалки се местят напред, но имат няколко позиции, така че, при деца на третия ред, може и да не се изтеглят в най-предна позиция и съответно там комфортно да пътуват и по-високи хора от посочените по-горе.\nПо отношение на втория ред има и още една подробност. Той не е съставен от традиционната пейка, а от три отделни, независими една от друга седалки. Съответно всяка от тях се мести напред-назад самостоятелно. И така възможността за конфигуриране на пътническото пространство в 5008-мицата е доста голяма.\niNewsДруга отличителна черта на втория ред седалки е широчината им. Когато говорим за превоз на трима души там, в доста коли трябва да се направят и някои компромиси с комфорта. Тук обаче е достатъчно широко, за да могат да пътуват тези трима възрастни. Единственото, което ще им липсва, е подлакътникът. За сметка на това обаче всеки един, както уточнихме, си има индивидуално кресло. А както във всеки SUV, седалката е разположена по-високо, съответно човек се вози по-комфортно и краката му не се уморяват от прекалено свиване в коленете.\nКаквото и да говорим за задни седалки обаче естествено предните са най-добре. Наистина хората, които стоят зад създаването им, доста са се постарали. Много са удобни, широки и не натоварват гърба, а имат и лумбална опора и настройки в няколко посоки, така че човек да си ги нагласи както му е най-добре. След над 770 км зад волана на това Peugeot 5008 мога да кажа, че забележка към тях нямам.\nОчаквано, последен модел Peugeot няма как да мине и без станалият вече емблематичен за марката i-Cockpit. В 5008 намираме втората му подобрена генерация. Естествено имаме малкия волан, изнесеното над него арматурно табло, което обаче вече е и дигитално, както и с възможност за различни настройки на интерфейса според желанията на водача. Отново имаме и почти пълна липса на бутони по централната конзола и заменящия ги голям тъчскрийн. Всичко това превръща новият Peugeot 5008 в един изключително удобен и лесен за шофиране автомобил. И то голям. Със сигурност дори и хората, които не са сядали зад волана на кола с i-Cockpit, ще свикнат много бързо с функционалността и удобствата му. Мен лично тази концепция винаги ме е впечатлявала, още от първото си поколение.\niNewsПо отношение на споменатото вече цифрово арматурно табло, благодарение на възможностите за настройки, шофьорът не само може да избира между различни визии, а и почти изцяло да го "изрисува" според собствените си желания. В различните режими то показва по различен начин скоростта на движение, оборотите на мотора, среден и моментен разход, външна температура, оставащи километри с наличното гориво и т.н. Дисплеят обаче показва и пътя по навигация, като в такъв режим тя може да заеме огромна част от 12.3-инчовия дисплей в таблото.\nИновативният дизайн в Peugeot 5008 не е само вътре в колата. Отвън новият автомобил също е впечатляващ. Макар и използвали идентични решения спрямо по-малкия и вече доказал се на пазара 3008, тук нещата са изпипани така, че хем моделът да е напълно разпознаваем още от пръв поглед като SUV by Peugeot, хем да не може да се сбърка с по-малкия си събрат. И това е така, въпреки изключително сродната визия на фаровете, радиаторната решетка, задните светлини с характерните 3 успоредни линии, които едно време от Peugeot представиха като "следите от лапата на лъва". Въпреки това обаче свързващите ги елементи са създадени така, че силно да отличават 5008 от 3008. И от 2008-цата, която след фейслифта от по-миналата година също придоби по-осезаемо отличителните белези на концепцията SUV by Peugeot.\nКато всеки съвременен SUV, новият 5008 трябва да може да отведе собственика си и някъде извън асфалтираните пътища. И инженерите в Peugeot не са пропуснали този факт. За целта са решили да разположат купето на височина 23.6 см от пътя, благодарение на което препятствията по черните пътища няма да създават проблем. Дългото междуосие пък е дало възможност за преден ъгъл за катерене от 19 градуса, а заден – от цели 28. По този начин с Peugeot 5008 ще можем да си позволим и по-екстремни терени. Е, предвид факта, че тук си говорим за SUV, а не за истински офроуд джип, по-тежките терени няма да са по силите му. Но и едва ли някой би си го купил, за да ходи по такива.\niNewsГолямата липса при 5008 е задвижването на 4-те колела. При цялата гама SUV на Peugeot никой не предлага 4х4. Французите обясняват, че това е умишлено направено, тъй като огромна част от купувачите на този клас автомобили предпочитат да се сдобият с версия само с предно предаване. Затова и са взели решението да не оборудват своите SUV с 4х4, а да разчитат изцяло на клиенти, които избират такъв тип автомобил само с предно предаване.\nТук обаче все пак има система, която да даде допълнителни способности на автомобила. Е, тя не замества изцяло пълното задвижване, но все пак е от помощ на водача при черни пътища, лоши атмосферни условия и т.н. Говорим си за системата Grip Control, която вече е позната от 2008 и 3008. Целта й е да помогне на шофьора при потегляне и движение в не най-перфектните пътни условия, а също по заснежените или заледени шосета през зимата, по песъчливи или мокри и кални терени също. На разположение са 5 режима, от които шофьорът сам избира кой да бъде активен – стандартен, за офроуд, за пясък, за сняг и с изключен ESP. В зависимост от избора, който се прави чрез позиционирания до скоростния лост въртящ се контролер, системата оптимизира тягата и приплъзването на предните задвижващи колела и така автомобилът по-лесно се измъква или движи в нестандартни условия. Освен това при по-добро сцепление на едното от колелата, задвижващата сила се прехвърля в по-голяма степен към него. В определени условия и необходимост Grip Control придава паралелно с това и леко спирачно усилие върху някое от задните колела, за да стабилизира колата по време на движение.\nНе оставайте с впечатление, че Grip Control изцяло заменя нуждата от задвижване на четирите колела. Определено при наличието на такова колата щеше да бъде още по-проходима. Но пък и щеше да харчи повече, да има по-малък багажник, да е по-тежка. Стратегията на французите е да предложат SUV, който да е способен да измъкне водача от лошо стекли се обстоятелства, а не да го предизвикат да ходи по следите на планински кози.\niNewsВ същото време 5008 има едно серизно предимство на асфалта - голямото междуосие и широките предна и задна следа помагат и за по-комфортното пътуване по нормални пътища и магистрали. Благодарение на тях, както и на по-ниския център на тежестта, 5008 се държи много по-стабилно, а и се накланя по-малко в завой. Като така избягва една от неприятните характеристики на този тип автомобили, заради които някои хора бягат от тях. Е, не си представяйте, че поведението му е като на нисък автомобил, например комби, но не е и като някои представители на своя клас, които не е особен приятно да се карат по планински пътища с много завои. А големите 18-инчови джанти с гуми 225/55 придават допълнителна стабилност. А и по-забележима визия.\nНещо много готино в тази 5008-ца е стъкленият панорамен покрив. Той наистина е огромен и могат да му се наслаждават дори пътниците от третия ред седалки. Ако денят е прекалено слънчев, има автоматична щора, която се дърпа само с натискането на един бутон и прави сянка. Може и да се позиционира за когото както е удобно, така че пътниците отзад например да са на сянка, а тези отпред – на Слънце, ако така повече им харесва. Е, обратното обаче няма как да стане.\nСамият покрив в предната си част се отваря и като шибидах. Опциите са две – нагоре, когато е леко открехнат или пък изцяло отворен, като стъклото се премества назад. При втория вариант се отваря и текстилен ветробран, който да не позволява въздухът рязко да нахлува в купето и да дразни пътниците на задните седалки.\niNewsПо отношение на задвижването Peugeot 5008 предлага доста голям диапазон от бензинови и дизелови двигатели, чиято мощност варира от 100 до 180 к.с. Конкретно тестовият автомобил беше, да кажем, с нещо по средата – 1.6-литров дизелов мотор с мощност от 120 к.с. и 300 Нм въртящ момент. Както вече споменах, на него трябва да се гледа като на нещо по средата – нито може да се каже, че колата е мудна, нито обратното. Макар честно казано дори малко да ме изненада как набира тази голяма кола със 120 к.с. Направо очаквах по-малко. Но числата говорят сами за себе си – 11.9 секунди от 0 до 100 км/ч. е добро постижение в класа на SUV-тата. Да, не е изтребител, но не е и бавно за автомобил от този клас. По отношение на екологията трябва да отбележа, че моторът отговаря на нормата Евро 6, а към дизеловото гориво в резервоара може да се добавя и AdBlue.\nДвигателят пък бе съчетан с 6-степенната автоматична скоростна кутия EAT6. За нея мога да кажа, че сменя доста добре предавките, почти неусетно. Интересното е обаче, че тук нямаме двоен съединител, при който е типично да не се усещат или почти да не се усещат смените. Което е похвално, защото инженерите явно добре са поработили, за да направят от кутия с един съединител такава, която да те кара да се замисляш дали все пак няма и втори.\nПо-впечатляващото обаче е икономичността на това Peugeot. След над 770 км каране по всякакви пътища – магистрали, първокласни, второкласни, планински, градско, средният разход на автомобила бе 6.4 литра. Или точно с 2 литра отгоре над данните по каталог. В никакъв случай обаче не мога да кажа, че съм се старал да постигна възможно най-нисък разход или да доказвам, че това, което пише в каталога на колата, е точно така. И да, няколко пъти за по няколко километра съм се възползвал от бутона "Sport”, който повишава малко динамиката на колата (например при изпреварване), но няма как да не вдигне и разхода й. Въпреки това 6.4 литра на 100 км ми се струва доста добро постижение за толкова голям и висок автомобил, а благодарение на последното той все пак има и не малко челно съпротивление.\niNewsPeugeot 5008 обаче изненадва с теглото си. Малко се учудих, когато проверих в техническите характеристики, че колата празна тежи едва 1380 кг. Наистина очаквах да е поне тон и половина. Но после се сетих за тенденция, която французите започнаха през 2013 г., когато представиха последното поколение на 308-цата (която в момента е актуална със своя фейслифт от миналата година). Тогава инженерите и дизайнерите бяха успели да намалят теглото на автомобила спрямо предшественика му със 140 кг. Естествено, възползвали са се от тази възможност и при 5008. Което в крайна сметка е добре, защото помага за по-малко разход на гориво, съответно и пари.\nАвтомобилът, макар и да не беше от най-високите нива на оборудване, предлага и множество иновативни екстри и асистенти, които да направят живота на водача, а и на пътниците, много по-лесен. Като например системата Smart Beam Assistance, която автоматично включва фаровете (когато се стъмни или пък колата влиза в тунел) и превключва между къси и дълги светлини. Прави го доста адекватно и без закъснение. Също така 5008-цата разпознава пътните знаци за ограничението на скоростта и ги показва на дисплея пред водача (освен това системата може да ограничава или да препоръчва ограничение на скоростта). Друга полезна система е тази за контрол на мъртвата зона и за неволно напускане на лентата за движение. Последната понякога дразни (например при пътища с много завои, когато водачът, при възможност, ги "сече" и пресича често осевата линия), но пък е предвидено лесно да може да се изключи. Темпоматът също работи добре. В случая (както отбелязах колата не беше с върхово оборудване) той не беше активен, т.е. не намаляваше скоростта, ако автомобилът отпред го направи, но пък с него се работи много лесно и бързо, а и има опции да се деактивира и активира бързо, като помни последната зададена скорост и няма нужда да се нагласява отново. Което е полезна функция, например при нужда от временна намеса на водача. Ако бъдещият собственик все пак държи на активния темпомат, ще трябва да си вземе по-оборудвана версия на Peugeot 5008 или пък да си доплати.\nСистемата Mirror Screen пък дава възможност да се синхронизира смартфонът ви с инфоразвлекателната система. Така освен да водите разговори със свободни ръце, да си пускате любимата музика навсякъде, да използвате екстрите, които ви дава достъпът до интернет, можете да спестите пари, като не си поръчате кола с навигация, а използвате тази на телефона.\nИ като заговорихме за пари, конкретно тестовата модификация струва 55 450 лв. Иначе базовата бензинова версия с 1.2-литров двигател със 130 к.с. започва от 45 479 лв. с налога. А най-скъпата, с 1.6-литров със 165 коня, се продава срещу 63 087 лв. При дизелите цените започват от 46 310 лв. за 1.6-литров агрегат със 100 к.с. и завършват с цена от 74 733 лв. с 2-литров двигател със 180 к.с. и GT-версията на 5008-цата.


Февруари 2017 - Buono, mamma!\nНапоследък съм се пристрастила към целината и все към нея посягам. Днес ви предлагам една лека и същевременно доста засищаща салата, която поднесох под формата на лодки, но ако предпочитате, може да нарежете стръковете и да смесите всичко в едно.\n50 гр. пушена сьомга\nсушени червени боровинки за поръсване\nИзмийте стръковете и ги нарежете на половина.\nНарежете на малки парчета пушената сьомга и я смесете с рикотата. Объркайте добре.\nНапълнете стръковете със сместа, и ако обичате сладко соления вкус, поръсете със сушени червени боровинки.\nМоже да овкусите със сол, но тъй като пушената сьомга е достатъчно солена, за моя вкус беше добре. Опитайте и преценете. По желание, може да добавите и чесън.\nДнес ще ви разходя във Флоренция, където без много плануване се озовахме там покрай Коледа и ще ви запозная с един от местните специалитети - шкембе по флорентински, който от векове е част от традиционната тосканска кухня. Макар и с "бедни" съставки, това ястие е много вкусно и съм сигурна, че любителите на шкембе ще го оценят подобаващо.\nНадявам се, да ви хареса!\n1 кг. варено телешко шкембе\n2 бр. средно големи моркови\n2-3 стръка стъбла от целина\nпилешки бульон или сол на вкус\n1.Нарежете морковите и стъблата от целина на кубчета, и ги задушете за кратко заедно със зехтина и пресованата скилидка чесън.\n2. Към задушените зеленчуци добавете вареното шкембе и виното. Изчакайте алкохолът да се изпари.\n3. Прибавете доматеното пюре, бульона и подправките, и налейте водата.\n4. Покрийте с капак и гответе на среден огън.\n5. Сервирайте с настърган пармезан.\nТъй като предполагам, че ще възникнат въпроси относно шкембето - слагам и снимка на шкембето, което доста често купуваме замразено от Метро и за мен е най-доброто, на което съм попадала - чисто, добре сварено и много вкусно.\nА сега и обещаната разходка :) Включете си звука и се насладете на красивата обстановка.\nЛодки от целина с пушена сьомга и рикота\nШкембе по флорентински + видео разходка във Флорен...


Разходка по вода - новият проект на Кристо (снимки + видео) - delo.bg\nНавигатор:ДЕЛО»артДЕЛО»Разходка по вода – новият проект на Кристо (снимки + видео)\nРазходка по вода – новият проект на Кристо (снимки + видео)\nОт Костадин Филипов на 17.06.2016 17:55 артДЕЛО\nНеобичайна разходка върху водата е новият алтернативен проект на един от най-прославените българи в целия свят. Христо Явашев – Кристо осъществи своето поредно причудливо архитектурно-художествено дело, което се превърна в най-чаканото лятно събитие за Италия тази година, както вече побързаха да го окачествят местните медии. Името на новия абстрактен проект на твореца носи името The Floating Piers.\nТворческият мащабен атракцион „Плаващите кейове“ свързва с оранжева понтонна пътека градчето Сулцано, което се намира на брега на северното езеро Изео, с остров Монте Изола. Той се намира точно по средата на водния обект, а посредством т.нар. плаващи пътеки местните и гости на Сулцано ще се разхождат съвсем безплатно и напълно свободно до 3 юли.\nОт Монте Изола минават по крайбрежието на островчето и водят туристите до друго – Сан Паоло. То е частна собственост, ето защо ще може да се наблюдава единствено от разстояние, защото причудливите плаващи съоръжения на Кристо го заобикалят.\nОбщата дължина на атрактивните слънчеви пътеки – плаващите кейове, е 3 км. Широчината по цялото трасе е еднаква – 16 метра, а височината на понтоните е около 35 см. Изградени са от полиетиленови кубове – 220 хиляди на брой, съчленени по подобие на мозайка.\nС жълто-оранжевият плат, който е с обща площ от 100 хил. кв. м. освен платформите, са покрити и част от пешеходните улици в градчето Пескиера Маргальо на о. Монте Изола и в Сулцано.\nИталианският вестник „Република“ определи творческото абстрактно дело на Кристо като „най-очакваното събитие в Италия за 2016 г.“, което се предполага, че ще доведе в района „около 1 000 000 туристи от цял свят“, допълва друг италиански вестник -„Кориере дела сера“.\nПремиерът Матео Ренци и кино звездите Брад Пит и носителят на Оскар Лео Ди Каприо, може би ще са сред най-известните личности, които ще се разходят по кейовете на Христо Явашев – Кристо, прогнозират местните печатни медии.\nСпиращо дъха видео на най-високия водопад в света\nПредишна публикацияМалдивите имат двойник! И то близо до България\nСледваща публикация Подходящите дрехи за офиса през лятото


Дърева за БСП на Нинова: И Тодор Живков не си е позволявал такава чистка | Политика | Tribune.bg\nДърева за БСП на Нинова: И Тодор Живков не си е позволявал такава чистка\n13 октомври, 08:50 / Tribune / 6 коментара\nРумен Овчаров има една роля в БСП – на кардинал Ришельо, коментира Велислава Дърева\nНа последния 50-и конгрес на БСП видяхме безпрецедентна чистка, която дори Тодор Живков не си е позволявал. Това пред bTV журналистът Велислава Дърева. „Цялото интелектуално ядро на националното ръководство просто беше отрязано като с нож, като по заповед. Всъщност, защо – „като“. Това беше целта на конгреса и тя беше постигната“, коментира Дърева.\n„Някои казаха, че това е наказателна акция, други я определиха като оздравителна чистка. Ако всеки, който мисли критично, на различна позиция от лидера, или обвиненията, че всички критици са купени от ГЕРБ – това не е здравословно“, каза Дърева. Тя каза, че една от мантрите в БСП е, че всички критици са купени от ГЕРБ. „Което е грозно и е една лъжа“, коментира тя.\nСлед като резултатите за избор на ново ръководство станаха ясни, лидерът на ПЕС Сергей Станишев коментира, че дъщерята на Румен Овчаров – Теодора е имала повече гласове от Велислава Дърева (б.р. първата влиза, втората – не). Журналистката коментира, че не знае в какво е заподозряна, както и че винаги е казвала какво мисли.\n„Не трябва да се фокусираме върху Теодора Овчарова. Големият проблем е, че на Конгреса никой не се занимаваше с политика. Година и половина БСП не се занимаваше с нищо друго, освен с избора. Изпълнителното бюро ще бъде Корнелия Нинова. Греши, ако си мисли ,че евродепутатите ще се отчитат на килимчето. Те имат свободен мандат, не може да им разпореждаш. Аз не съм толкова важна. Водя битките докрай и не се отказвам“, посочи журналистът.\nТя коментира, че Румен Овчаров има една роля в БСП – на кардинал Ришельо. Това е ролята на сивия кардинал, каза тя.\nПонякога питат каква е политиката на БСП, аз се затруднявам, има отговор, който обяснява много неща. 2017 г. Корнелия Нинова каза, че идолът ѝ е Маргарет Тачър. Ще напомня една мисъл Маргарет Тачър, която казва, че социализмът е вреден. Как лидерът на най-голямата опозиционна партия в България, на социалистическата партия, се връзва с тази мисъл, пипита Дърева.\nЕтикети Велислава Дърева, БСП, Корнелия Нинова, Румен Овчаров\nД-р. Дърева си е останала при бай Тошо. Каква чистка, нали конгресът ги е избрал, а други не. И защо евродепутатите да не водят диалог с БСП, нали са избрани от избирателите на тази партия. Гроздето й е кисело. И Пирински има дъщеря, както и Кутев. Мислят си, че партията и постовете се наследяват.\n13.10.2020 09:07 / Отговор\nМишо Иванов никой не казва МЕП да не водят диалог ... четете малко с разбиране д-р Дърева , става въпрос за килимчето .А вероятно знаете какво означава тази метафора ...И това че били избрани на конгреса на БСП - на моля ви се . БСП, а още повече Нинова са символ на лъжата и измамата ...Недейте така , излагате се\nДр. Нинова, що така? След като Нинова аргументира изхвърлянето на старите кадри с необходимост от подмладяване на ръководните структури, що търси ДС младежът Бригадир Аспарухов в ИБ на БСП???\n13.10.2020 13:48 / Отговор\nБриго не е ДС, а разузнавач. Пък и делегатите са си го избрали- умен, интелигентен, завършил елитна езикова гимназия.\nБоже опази! Тези извадиха и миризливия пуловер, уж да критикува другарката Сланинова\n13.10.2020 15:55 / Отговор\nПитащ Кисело ли е гроздето?\n14.10.2020 20:49 / Отговор


Психология на онлайн купувачите – как да подобрим онлайн магазина\n12.01.2014 /0 Comments/in Uncategorized @bg, Реклама и маркетинг /by Elenkov\nДнес съзнанието на хората е непрекъснато манипулирано във всички аспекти на живота и бизнеса. Колкото по-умели са създателите на реклами и търговците в постигането на определено психологическо въздействие, толкова повече ние сме склонни да купуваме рекламираните продукти. Онлайн търговията се развива благодарение на безброй много методи за подбуждане към покупка.\nЗа да постигнете успех в онлайн продажбите във вашия уеб магазин е нужно да знаете връзката между вашият уеб сайт и посетителите. Провеждайте различни проучвания и анкети сред посетителите, за да разберете желанията и предпочитанията на бъдещите ви клиенти. По този начин ще се ориентирате кои техники за „обвързване” са подходящи за вашият онлайн магазин и клиенти.\nЗа успешното развиване на онлайн бизнес голямо значение имат и психологическите техники, които се прилагат за стимулиране на продажбите.\nИзползвайте познанията от общата психология за масовия потребител\nСред най-често прилаганите методи в онлайн магазините са познатите ни от супермаркетите стратегии за продажби. Някои от тях са:\nРазположете продуктите с най-голяма печалба на най-добрите позиции\nКомбинирайте различните продукти в подходящи категории, като ги съчетаете според потреблението – например вина и сирена, спално бельо и пантофи и др.\nПредставете резултатите от търсене на продукти в една страница\nПроследявайте и анализирайте изменението в продажбите и реакциите на клиентите при всяка промяна.\nПроменете формата или цвета на бутоните за навигация\nПроменете цветовете на съдържанието, както и изображението, което използвате като фон.\nЕдин от много ефективните инструменти, които може да използвате за подобряване на дизайна е Google Website Optimizer. С него много лесно ще тествате качеството на уебсайта.\nПромоции, вариации на цените и нива на интерес\nСъществуват различни маркетингови подходи да стимулиране на продажбите. Когато обявявате намаление или промоция е важно как ще формулирате обявата. Например, ако анонсирате разпродажба от типа „с намаления от 15 до 30%” потенциалните клиенти ще очакват 15% намаление за повечето продукти и 30% за малка част от стоките. Затова, обява от типа „намаление до Х%” е по-успешна. Задължително трябва да използвате думата „до”, за да не създадете объркване в купувачите. Според различни проучвания купувачите са по-благосклонни към оферти с безплатна доставка в сравнение с намаление от 20% например.\nМоже би един от най-известните подходи в последното десетилетие е използването на цени от типа: 99.95 или 49.95 лева. Макар и да не звучи логично, първото възприятие на клиента е, че цените са по-близо до 90 и 40 лева. Проведени експерименти показват, че стоки, продавани на цена от 9.99 лева се продават два пъти по-добре от същите продукти с цена 10 лева. Трябва да се има в предвид и пазарът, на който се прилага техниката. Например в САЩ има по-голям успех. За някои групи продукти се постигат по-добри резултати.\nКрасиво създаден уеб магазин\nИскаме или не, красотата е важен фактор в продажбите. По-атрактивните продавачи по правило продават повече. Същото се отнася и за красивите онлайн магазини. Подсъзнателно вашите посетители възприемат, че красивият уеб магазин е по-добър от останалите.\nИзползвайте снимки и изображения с характер\nАтрактивните снимки, които предизвикват различна реакция и кореспондират директно с усещанията на клиентите събуждат техния интерес. Добре подбраните изображения, поставени на подходящо в магазина имат много добър ефект върху различни групи посетители. Изберете снимки, предизвикващи емоция.\nTags: логика на купувачите, психология при купувачите, увеличаване на онлайн продажбите\nЧетири лесно приложими и безплатни начина...


Casa Titty - НАЙ-НИСКИ ЦЕНИ от agoda.com\nVia Fraschetta 22, Раполано Терме, Раполано Терме, Италия, 53040 - Покажи на картата\nНезависимо дали сте турист или пътувате по бизнес, Casa Titty е перфектен избор за настаняване в Асчиано. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nCasa Titty също така предлага много съоръжения за обогатяване на Вашия престой в Асчиано. Хотелът е оборудван със съоръжения като перални услуги, превоз с микробус, обща кухня.\nАтмосферата на Casa Titty се усеща във всяка стая. Удобства като отопление, балкон/тераса, звукоизолация, телевизор с LCD/плазмен екран, сателитна/кабелна телевизия са само някои от даденостите на обекта. Хотелът разполага с множество уникални възможности за отдих, като например градина. Каквито и да са поводите за Вашето пътуване,Casa Titty е най-доброто място за престой, което можете да изберете в Асчиано.\nМоля, уведомете предварително Casa Titty за очаквания час на пристигането ви. Необходимо е плащане посредством банков трансфер преди пристигане. Мястото за настаняване ще се свърже с вас след като направите резервация, за да ви предостави допълнителна информация.


Цветанов към БСП: Не знам как днес гледате в очите професионалистите от МВР - Труд\nЦветанов към БСП: Не знам как днес гледате в очите професионалистите от МВР\nУбийството в Русе е тежко, брутално. Престъпление, за което всеки един може само да замълчи и да остави професионалистите да си свършат работата. Това каза председателят на ПГ на ГЕРБ Цветан Цветанов преди гласуването на оставката на Николай Нанков като депутат. „Мисля, че днес можем да дадем уважение и респект за денонощния труд на българските полицаи, следователи и прокурори“, заяви той.\n„Не знам как гледате тези професионалисти, които укорявахте в часовете след като беше установено, че има жертва“, коментира Цветан Цветанов към БСП. „Вие искате само да рушите и да създавате напрежение в обществото и това под една или друга форма не ви прави чест. Това е ваше право и профилът ви на поведение, откакто имате сегашния си председател. Решете си проблема във вестник „Дума“ и тогава излезте на трибуната“, се обърна председателят на ПГ на ГЕРБ към БСП.\nПреди дни БСП сравниха убийството на Виктория Маринова с това на словашкия журналист Ян Куциак БСП сравни убийството на Виктория Маринова с това на Ян Куциак Политика 15:29 08.10.2018 . Секретарят на ПГ на "БСП за България" Кристиан Вигенин даде пример, че в Словакия за подобен случай Мултимилионер вероятно е поръчал убийството на словашкия журналист Ян Куциак Европа 21:21 05.10.2018 министър-председателят е подал оставка.\n„ПГ на ГЕРБ в коалиция с „Обединени патриоти“ доказахме, че можем да носим морална отговорност. И достойният Валентин Радев, и достойният Ивайло Московски, и достойният Николай Нанков подадоха оставките си“, каза още Цветан Цветанов. „В Бяла загинаха български граждани, а вие не понесохте никаква морална отговорност. Българските избиратели не ви дадоха възможността да имате следващ управленски мандат, дълги години няма и да го имате“, каза още той.


Избор на телевизор 55 инча - Телевизори, Видео и Фото техника, Видео наблюдение - kaldata.com - Форуми\nИзбор на телевизор 55 инча\nот Toshko Angelov, 30 септември 2015 в Телевизори, Видео и Фото техника, Видео наблюдение\nToshko Angelov 0\nДобър вечер на всички . Предстои ми да купувам нов телевизор . Бюджетът , който мога да отделя е до около 2000 лв. и държа да е 55 инча . Разстоянието , от което гледам е от 3 до 4.5 метра . Та въпросът ми е - какъв телевизор можете да ми препоръчате. Избрах няколко телевизора да ми кажете, кой от тях е по - добре да си взема и ако има по добра оферта от тези също съм отворен.\nТа телевизорите са :\nБлагодаря ви предварително за мненията !\nОт тези трите бих избрал Панасоника,заради по-добрата резолюция: 4K ULTRA HD 3840 x 2160\nКогато избирам телевизор гледам резолюцията каква е,най-добрия избор както каза колегата отгоре е панасоника.\nДа дадеш 2 бона за безсмислено 4К е безумие Предлагам ти да обърнеш внимание на този модел! http://www.technopolis.bg/bg/TV/TV-PANASONIC-TX-55AS750E-3D-LED/p/15435\nЩе ти останат и пари за почерпка!\nИ с какво този е по добър от другия панасоник, дето е 4К? Освен, че е по скъп с 200 лв.? След 3-4 години, може и 4К-то да е от значение, ако не минем направо на холографски телевизори .\n...И с какво този е по добър от другия панасоник, дето е 4К? ...\n1.Това не е ''истински 4К'' телевизор-няма сертификат за 4К, няма HEVC декодер и.... бла, бла, бла-сега няма нужда да изнасям лекции, за интересуващите се от тази тематика има много изписано в интернет пространството...\n2.Размер-не достатъчен, за да има смисъл от 4К!\n3.Липса на съдържание!\n4...Другото сме го повтаряли по амнайсе пъти и няма смисъл да повтаряме като папагали.\nНадявам се разбрахте защо\nСлед 3-4 години този модел телевизор ще е толкова остарял, че едва ли ще може да работи като телевизор. Сам забелязвате, колко от моделите едвам изкарват пълната си гаранция. Друг е въпросът, че след 3-4 години технологията на производство на дисплеи и процесори за телевизионна техника ще се намира на съвсем друго равнище. Поради ето тази причина съвсем не е сега времето, още повече, че заглавия за 4K и реални телевизионни предавания съществуват във мислите на хора, четящи само рекламните материали за тези продукти. Да сте гледал в някого 4К предаване от телевизионно студио? Или игрален филм в 4К размер? А с 200 лева е по скъп от другия, защото има причина, ако сте забелязал правилно.\nЗа 4К телевизия е ясно, че няма да има скоро, но човека може да си купи камера, фотоапарат или смартфон с такива възможности и да си снима клипчета 4К. Даже и тубата поддържа такива клипове вече. На 55 инча започват да се забелязват пикселите на FULL HD дисплеите, особено пък ако гледаш пасивно 3D от 2 метра. На 3D и на 42 " се вижда презредовата картина.\nНикой няма нищо против, човекът да си купи и камера, и фотоапарат и смартфон, та даже и телевизор с 4К резолюция.Никой няма и против "да си снима клипчета"\nВие тази "ТУБА" за някакъв еталон ли я имате, та все я споменавате? Навярно тестовете на телевизионната техника се извършват от тубата и производителите единствено заради НЕЯ си произвеждат моделите за 4К, което поне на този етап е само една..РЕКЛАМА!\nПогледнете сериозно моделите с 4К размер какви пари струват, а не ресто от 1500 лева.\nРедактирано 1 октомври 2015 от Гост (преглед на промените)\nГеорги Пергелов 0\nКакво стана? Купи ли си TV, отзиви?